《和张仲宗送柯田山人归隐 其五》
宋代·沈与求

有弟在一方，丹臆危涕横。念言还乡梦，遥夜怀紫荆。

忽兴揽衣坐，孤灯耿青荧。雁奴信何功，扪心愧鸿冥。

弃置复弃置，终寻白鸥盟。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。